
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 96 

14 Φεβρουάριου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

«Οργάνωση, λειτουργία και υπαγωγή Πειραματικών σχο¬ 
λείων πρώην Παιδαγωγικών Ακαδημιών στα Παιδ. Τμή¬ 
ματα Δημ. Εκπ/σης και Νηπιαγωγών των Α.Ε.Ι.» — 1 
Συμπλήρωση απόφασης διορισμού μελών του Δ.Σ. της 
Ορχήστρας των Χρωμάτων και ορισμός μελών της 

εξελεγκτικής Επιτροπής αυτής . 2 

Συμπλήρωση απόφασης διορισμού μελών του Δ.Σ. της 
Κρατικής Ορχήστρας Ελληνικής Μουσικής και ορι¬ 
σμός μελών Εξελεγκτικής Επιτροπής αυτής . 3 

Συμπλήρωση απόφασης ορισμού μελών του Δ.Σ. του 
Ε.Κ.Β. και ορισμός μελών εξελεγκτικής επιτροπής 

αυτού. 4 

Σύσταση Πενταμελούς Γνωμοδοτικής Επιτροπής Χο¬ 
ρού . 5 

Έγκριση ημερών εκτός έδρας υπαλλήλων του Πολιτι¬ 
κού Γραφείου του Υφυπουργού Πολιτισμού, του 
Γραφείου του Γενικού Γραμματέα Αθλητισμού 
κ.λπ., για τους μήνες Ιανουάριο - Ιούνιο 1995 ... 6 
Σύσταση προσωποπαγών θέσεων στο Λιμενικό Ταμείο 

Ν. Μαγνησίας . 7 

Σύσταση μιας (1) προσωποπαγούς θέσης στο Λιμενικό 
Ταμείο Δωδεκανήσου . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 27/148/Γ1/160 (1) 


«Οργάνωση, λειτουργία και υπαγωγή Πειραματικών σχο¬ 
λείων πρώην Παιδαγωγικών Ακαδημιών στα Παιδ. Τμή¬ 
ματα Δημ. Εκπ/σης και Νηπιαγωγών των Α.Ε.Ι.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 31 του νόμου 1566/85 (ΦΕΚ167 τ.Α'), «Για 
τη δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις». 

2. Το άρθρο 111, παράγραφο 1 του νόμου 1892/90 
(ΦΕΚ 101 τ.Α'), «Για τον εκσυγχρονισμό και την ανάπτυξη 
και άλλες διατάξεις». 

3. Τις προτάσεις των Παιδαγωγικών Τμημάτων Δημοτι¬ 
κής Εκπαίδευσης και Νηπιαγωγών για την υπαγωγή, ανα¬ 


διοργάνωση και λειτουργία των Πειραματικών Σχολείων 
των πρώην Παιδ. Ακαδημιών και Σχολών Νηπιαγωγών των 
Α.Ε.Ι. 

4. Εισηγήσεις των Προϊσταμένων Δ/νσεων Π.Ε. στις 
έδρες των οποίων λειτουργούσαν Π.Α. και Σχ. Νηπιαγω¬ 
γών και σήμερα λειτουργούν Παιδαγωγικά Τμήματα Α.Ε.Ι. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, διότι τα σχολεία αυτά ήδη λειτουργούν, αποφα¬ 
σίζουμε: 

Άρθρο 1 

Υπαγωγή Πειραματικών Σχολείων στα 
Παιδαγωγικά Τμήματα 

Στο εξής υπάγονται στα Παιδαγωγικά τμήματα Δημοτι¬ 
κής Εκπαίδευσης και Νηπιαγωγών των Α.Ε.Ι. τα Πειραμ. 
Σχολεία των πρώην Παιδαγωγικών Ακαδημιών και Σχολών 
Νηπιαγωγών ως ακολούθως: 

1. Στο Παιδαγωγικό Τμήμα Δημ. Εκπ/σης του Παν. Αθη¬ 
νών τα Πειραματικά Σχολεία της πρώην Μαρασλείου Παιδ. 
Ακαδημίας και της πρώην Ραλλείου Παιδ. Ακαδημίας. 

2. Στο Παιδαγωγικό Τμήμα Δημ. Εκπ/σης Θεσσαλονί¬ 
κης τα Πειραματικά Σχολεία της πρώην Παιδαγωγικής 
Ακαδημίας Θεσσαλονίκης. 

3. Στο Παιδαγωγικό Τμήμα Δημ. Εκπ/σης Θεσσαλονίκης, 
Παράρτημα Φλώρινας, τα Π.Σ. της πρώην Π.Α. Φλώρινας. 

4. Στο Παιδαγωγικό Τμήμα Νηπιαγωγών του Πανεπιστη¬ 
μίου Θεσσαλονίκης τα Πειραματικά Νηπιαγωγεία της 
πρώην Σχολής Νηπιαγωγών Θεσσαλονίκης. 

5. Στο Παιδαγωγικό Τμήμα Δημ. Εκπ/σης του Πανεπι¬ 
στημίου Ιωαννίνων τα Πειραματικά Σχολεία της πρώην Ζω- 
σιμαίας Παιδαγωγικής Ακαδημίας Ιωαννίνων. 

6. Στο Παιδαγωγικό Τμήμα Δημ. Εκπ/σης του Δημοκρί- 
τειου Πανεπιστημίου Θράκης τα Πειραμ. Σχολεία της 
πρώην Παιδαγωγικής Ακαδημίας Αλεξανδρούπολης. 

7. Στο Παιδαγωγικό Τμήμα Δημ. Εκπ/σης του Πανεπι¬ 
στημίου Αιγαίου (Ρόδος) τα Πειραμ. Σχολεία της πρώην 
Παιδαγωγικής Ακαδημίας Ρόδου. 

Άρθρο 2 

Σκοπός, οργάνωση και λειτουργία των 
Πειραματικών Σχολείων 

1. Σκοπός των Πειραμ. Σχολείων είναι η προαγωγή της 
ψυχοπαιδαγωγικής και εκπαιδευτικής έρευνας και η πρα- 

κτική άσκηση των φοιτητών των Παιδαγωγικών Τμημάτων 
των Α.Ε.Ι. και του εκπαιδευτικού προσωπικού της περιο¬ 
χής στην οποία ανήκουν. 

2. Τα Πειραματικά Σχολεία διοικητικά υπάγονται στη 
Διεύθυνση Πρωτοβάθμιας Εκπ/σης του Νομού στην πε¬ 
ριοχή του οποίου λειτουργούν και εποπτεύονται επιστη¬ 
μονικά από το οικείο Παιδαγωγικό Τμήμα Δημοτικής Εκπ/ 
σης ή Νηπιαγωγών. Ο Προϊστάμενος της Δ/νσης Πρωτο¬ 
βάθμιας Εκπ/σης και το Περιφερειακό Υπηρεσιακό Συμ¬ 
βούλιο ασκούν τις ίδιες αρμοδιότητες σ’ αυτά που ασκούν 
στα υπόλοιπα σχολεία της περιοχής τους, με τις δεσμεύ¬ 
σεις που καθορίζονται από την απόφαση αυτή. 

3. Τα Πειραμ. Σχολεία χρηματοδοτούνται: 

α) Μέσω της διαδικασίας και των κονδυλίων που χρημα¬ 
τοδοτούνται οι λοιπές σχολικές επιτροπές. 

β) Από τον προϋπολογισμό του Υπουργείου Παιδείας. 

γ) Από ειδικό λογαριασμό του τακτικού προϋπολογισμού 
του Υπουργείου Παιδείας. 

δ) Από τον προϋπολογισμό των δημοσίων επενδύσεων 
των Πανεπιστημίων. 

4. Πρόεδρος της Σχολικής Επιτροπής των Πειρ. Σχολ., 
στην οποία μετέχουν όλοι οι Δ/ντές και οι Προϊστάμενοι 
των σχολικών μονάδων, είναι ο Επόπτης. Σε περίπτωση 
που υπηρεσιακές ανάγκες δεν επιτρέπουν στον Επόπτη 
να ασκεί αυτή την αρμοδιότητα, με απόφαση του Εποπτι¬ 
κού Συμβουλίου Πρόεδρος ορίζεται ένας από τους ανα¬ 
πληρωτές επότες. Όταν και οι Αναπληρωτές επόπτες 
αδυνατούν να ασκήσουν αυτή την αρμοδιότητα, με από¬ 
φαση του Εποπτ. Συμβουλίου Πρόεδρος ορίζεται ο Συντο¬ 
νιστής Δ/ντής. 

5. Το Πειραμ. Σχολείο κάθε Παιδαγωγικού Τμήματος 
μπορεί να αποτελείται από σχολικές μονάδες οποιοσδή¬ 
ποτε τύπου. Όλο το Πειραμ. Σχολείο λειτουργεί ως ενιαίο 
σχολικό συγκρότημα, χωρίς να χάνουν τη διοικητική τους 
αυτοτέλεια οι σχολικές μονάδες. 

6. Ο Σύλλογος διδασκόντων του Πειραματικού σχολείου 
αποτελείται από όλους τους εκπαιδευτικούς που διδά¬ 
σκουν στο Πειραματικό σχολείο και έχει ως πρόεδρο το 
Συντονιστή Διευθυντή. 

Ο σύλλογος διδασκόντων της σχολικής μονάδας αποτε- 
λείται από τους εκπαιδευτικούς της συγκεκριμένης σχολι¬ 
κής μονάδας και συνεδριάζει για θέματα που αφορούν 
μόνο τη μονάδα αυτή και έχει ως πρόεδρο το Δ/ντή της. 

Τα καθήκοντα και οι αρμοδιότητες του Συλλόγου τωνδι- 
δασκόντων και του διδακτικού προσωπικού κάθε σχολικής 
μονάδας είναι εκείνα που καθορίζονται και για τα λοιπά 
σχολεία της πρωτοβάθμιας εκπαίδευσης. Πρόσθετα, οι 
εκπαιδευτικοί του Πειραματικού σχολείου έχουν την ευ¬ 
θύνη για την ακριβή εφαρμογή του προγράμματος άσκη¬ 
σης των φοιτητών, καθώς και του πειραματικού προγράμ¬ 
ματος, που εισηγείται το Εποπτικό Συμβούλιο σε διάφο¬ 
ρους τομείς. 

7. Οι ώρες εβδομαδιαίας διδασκαλίας για το Συντονιστή 
Δ/ντή ορίζονται σε (5) για το Δ/ντή σε (10) για δε το διδα¬ 
κτικό προσωπικό, όπως ορίζει η παρ. 7 του άρθρου 13 του 
Ν. 1566/85, μειωμένο κατά τις ώρες των μαθημάτων φυ¬ 
σικής αγωγής και αισθηματικής αγωγής, οι οποίες προβλέ- 
πονατι από το επίσημο αναλυτικό πρόγραμμα για τα μαθή¬ 
ματα αυτά και αφού είναι τοποθετημένοι εκπ/κοί ειδικο¬ 
τήτων. Οι εκπ/κοί αυτοί, όπως και των Ξένων Γλωσσών, 


τοποθετούνται σύμφωνα με τις ισχύουσες για όλα τα σχο¬ 
λεία διατάξεις και έχουν τις ίδιες υποχρεώσεις που έχουν 
και οι δάσκαλοι των πειραματικών. 

Άρθρο 3 

Επτοπτεία Πειραματικών Σχολείων 

1. Τα Πειραματικά σχολεία των Παιδαγωγικών Τμημά¬ 
των εποπτεύονται επιστημονικώς από το Εποπτικό Συμ¬ 
βούλιο (Ε.Σ.) που αποτελείται από τον Επόπτη και δύο 
αναπληρωτές επόπτες, μέλη ΔΕΠ Παιδαγωγικού Τμήμα¬ 
τος Ειδικότητας των Επιστημών της Αγωγής που ορίζονται 
με τους αναπληρωτές τους από την Γ ενική Συνέλευση του 
οικείου Παιδαγωγικού Τμήματος, η οποία συγκαλείται για 
το λόγο αυτό από τον Πρόεδρο του Τμήματος. 

Τα μέλη του Εποπτικού Συμβουλίου ορίζονται με πεντα¬ 
ετή θητεία η οποία μπορεί να ανανεωθεί για μία ακόμη πε¬ 
νταετία με την ίδια διαδικασία. 

Στην περίπτωση που το όργανο που έχει επιλέξει τον 
Επόπτη και τους Αναπληρωτές Επόπτες αποφανθεί αιτιο¬ 
λογημένα ότι υπάρχει ανάγκη αντικατάστασης μέλους ή 
μελών του Εποπτικού Συμβουλίου ή μεσολαβήσει παραί¬ 
τηση, η Γενική Συνέλευση του Παιδαγωγικού Τμήματος 
επιλέγει τον αντικαταστάτη. 

2. Το Εποπτικό Συμβούλιο ασκεί τις ακόλουθες αρμο¬ 
διότητες: 

α) Εισηγείται στη Γ.Σ. του τομέα ή, του τμήματος που το 
εξέλεξε το πρόγραμμα του πειραματισμού στους διάφο¬ 
ρους τομείς και το πρόγραμμα άσκησης των φοιτητών και 
υλοποιεί τις αποφάσεις της Γ.Σ. του τμήματος. 

β) Συνδέει και συντονίζει το σχετικό τομέα ή το τμήμα με 
τα Πειραματικά Σχολεία κατά τη διάρκεια της εφαρμογής 
των προγραμμάτων ή της άσκησης των φοιτητών. 

γ) Επιβλέπει και κατευθύνει, πάντοτε σε συνεργασία με 
τα λοιπά μέλη του τομέα ή του τμήματος, το διευθυντή, το 
Σύλλογο διδασκόντων, την πορεία όλων των εργασιών του 
πειραματικού σχολείου εκτός των διοικητικών. 

δ) Παρακολουθεί και καθοδηγεί το διδακτικό έργο του 
διδακτικού προσωπικού, καλεί τους εκπαιδευτικούς των 
σχολείων σε συνεδρίαση παιδαγωγικού περιεχομένου και 
οργανώνει σεμινάρια παιδαγωγικής, διδακτικής και έρευ¬ 
νας. 

ε) Μπορεί να συμμετέχει στη συνεδρίαση του Συλλόγου 
των διδασκόντων. 

Στην περίπτωση αυτή, προεδρεύει ο επόπτης ή άλλο 
μέλος του που συμμετέχει. 

στ) Εισηγείται στον Πρόεδρο του Παιδαγωγικού Τμήμα¬ 
τος στην Πρυτανεία του Πανεπιστημίου και στο ΥΠΕΠΘ, 
σε συνεργασία με το Συντονιστή Δ/ντή, τον προϋπολογι¬ 
σμό που αφορά τις διοικητικές δαπάνες ή τις δαπάνες για 
την εφαρμογή των επιστημονικών προγραμμάτων έρευ¬ 
νας και λειτουργίας των σχολείων και υποβάλλει τον απο¬ 
λογισμό των δαπανών σύμφωνα με τις κείμενες διατάξεις. 

ζ) Για λόγους έρευνας, εισηγείται στο Σύλλογο των δι¬ 
δασκόντων, την τροποποίηση αναλυτικών και ωρολόγιων 
προγραμμάτων της διάταξης της ύλης, των μεθόδων και 
μέσων διδασκαλίας, τον τρόπο αξιολόγησης των μαθητών, 
τον τρόπο προαγωγής και ανάλυσής τους. 

η) Εγκρίνει οποιαδήποτε έρευνα ζητηθεί να γίνει στα 
Πειραματικά Σχολεία. 

3. Ο Σχολικός Σύμβουλος της Περιφέρειας επισκέπτε¬ 
ται τα Πειραματικά Σχολεία και συνεργάζεται με το επο¬ 
πτικό Συμβούλιο και το Διδακτικό Προσωπικό. Παρακο- 

λουθεί τις διδακτικές εργασίες και συνδέει το Παιδαγω¬ 
γικό Τμήμα και τα Πειραματικά Σχολεία με τα υπόλοιπα 
σχολεία της Περιφέρειας, λειτουργώντας ως φορέας αμ- 
φίδρομης ενημέρωσης και μεταφοράς γνώσεων, κυρίως 
στον τομέα της καινοτομίας της διδακτικής μεθοδολογίας 
που εφαρμόζεται στα Πειραματικά Σχολεία. 

Άρθρο 4 

Διοίκηση Πειραματικών Σχολείων 

1. Όργανα Διοίκησης των σχολικών μονάδων των Πει¬ 
ραματικών Σχολείων είναι ο Διευθυντής ή ο Προϊστάμενος 
και ο Σύλλογος Διδασκόντων. 

2. Ως συντονιστής των σχολικών μονάδων του Πειραμα¬ 
τικού Σχολείου, ορίζεται ένας από τους Δ/ντές με από¬ 
φαση του Εποπτικού Συμβουλίου. 

Σε περίπτωση που περισσότεροι του ενός Διευθυντές, 
έχουν τον ίδιο χρόνο, συντονιστής ορίζεται ο Διευθυντής 
με το μεγαλύτερο χρόνο υπηρεσίας στο βαθμό Α'. 

3. α) Δικαίωμα υποβολής αίτησης για τη θέση Διευθυντή 
Πειραματικού Σχολείου έχουν εκπαιδευτικοί Α/θμιας 
Εκπ/σης με βαθμό Α' και δωδεκαετή τουλάχιστον υπηρε¬ 
σία. Κατά την επιλογή συνεκτιμούνται τα ακόλουθα: Συνο¬ 
λική εκπ/κή υπηρεσία, μεταπτυχιακές σπουδές, άλλα 
πτυχία Α.Ε.Ι., μετεκπαίδευσης - επιμόρφωσης, επιστημο¬ 
νική συγκρότηση, διοικητική ικανότητα και συγγραφική 
δράση. 

β) Για την πλήρωση των θέσεων ο επόπτης γνωστοποιεί 
με έγγραφό του κατά το μήνα Δεκέμβριο, τις προς πλή¬ 
ρωση κενές ή κενωθησόμενες μέχρι 31 Αυγούστου θέσεις 
Δ/ντών των Πειραματικών Σχολείων στη Δ/νση Προσωπι¬ 
κού Α/θμιας εκπ/σης του ΥΠ.Ε.Π.Θ. η οποία κοινοποιεί το 
έγγραφο αυτό στις διευθύνσεις και τα Γ ραφεία Α/θμιας 
Εκπ/σης της χώρας, απευθύνοντας ταυτόχρονα πρό¬ 
σκληση στους εκπ/κούς για υποβολή αίτησης εντός τα¬ 
κτής προθεσμίας που ορίζεται στο έγγραφο. 

Οι αιτήσεις και τα δικαιολογητικά των υποψηφίων υπο¬ 
βάλλονται στη Δ/νση και στα Γ ραφεία εκπ/σης που υπά¬ 
γονται. 

γ) Ο Σχολικός Σύμβουλος, ο Προϊστάμενος της Δ/νσης ή 
του Γραφείου στους οποίους υπάγονται οι υποψήφιοι 
όταν πρόκειται για Δ/ντή σχολείου ή ο Δ/ντής όταν πρό¬ 
κειται για δάσκαλο, συντάσσουν γραπτές εισηγήσεις - εκ¬ 
θέσεις για κάθε υποψήφιο οι οποίες μέχρι 20 Φεβρουά¬ 
ριου διαβιβάζονται μαζί με τις αιτήσεις και τα δικαιολογη- 
τικά, από τον προϊστάμενο της Δ/νσης Π.Ε. στο Εποπτικό 
Συμβούλιο του Πειραματικού Σχολείου για το οποίο έγιναν 
οι αιτήσεις. Αντίγραφα των εισηγήσεων κοινοποιούνται 
στον ενδιαφερόμενο, ο οποίος εντός τριών (3) ημερών 
από την κοινοποίηση μπορεί να εκθέσει γραπτά τις από¬ 
ψεις του για το περιεχόμενο των εισηγήσεων στην Επι¬ 
τροπή του επόμενου εδαφίου. 

Το Εποπτικό Συμβούλιο συγκεντρώνει τις αιτήσεις και 
τα δικαιολογητικά των υποψηφίων και τα θέτει υπόψη Επι¬ 
τροπής, στην οποία μετέχουν τα μέλη του Εποπτικού Συμ¬ 
βουλίου, ο Σχολικός Σύμβολος και ο Προϊστάμενος Δ/νσης 
Α/θμιας Εκπ/σης της Περιφέρειας του Πειραματικού Σχο¬ 
λείου. Η επιτροπή γνωμοδοτεί για κάθε υποψήφιο χωρι¬ 
στά. Πρόεδρος της Επιτροπής είναι ο Επόπτης. 

Τα δικαιολογητικά των υποψηφίων διαβιβάζονται εντός 
του Μαρτίου στο Κεντρικό Υπηρεσιακό Συμβούλιο (ΚΥ- 
ΣΠΕ), το οποίο αφού λάβει υπόψη του τις γνωμοδοτήσεις 
της Επιτροπής και τα στοιχεία του φακέλου των υποψη¬ 


φίων και τις ισχϋουσες για την επιλογή Δ/ντών διατάξεις, 
καταρίζει εντός του Απριλίου πίνακαυποψηφίων διευθυ¬ 
ντών των σχολικών μονάδων των Πειραματικών Σχο¬ 
λείων. 

δ) Οι πίνακες κυρώνονται με απόφαση του Υπουργού 
Εθνικής Παιδείας και θρησκευμάτων και ισχύουν για μια 
τριετία. Η τοποθέτηση των Δ/ντών γίνεται με απόφαση 
του Υπουργού Εθνικής Παιδείας και θρησκευμάτων και η 
θητεία τους είναι τριετής. 

ε) Η συμμετοχή στην παραπάνω διαδικασία δεν στερεί 
απ’ τον εκπ/κό το δικαίωμα να πάρει μέρος και στη διαδι¬ 
κασία επιλογής και εγγραφής στον πίνακα των Διευθυ¬ 
ντών για τα υπόλοιπα σχολεία. 

στ) Μετά τη λήξη της θητείας του, αν δεν επανεπιλεγεί 
ως Διευθυντής Π. Σχ. μπορεί, εφόσον το επιθυμεί να το¬ 
ποθετηθεί σε κενή θέση Διευθυντή σχολείου, στην περι¬ 
φέρεια του οποίου υπάρχει σε ισχύ αξιολογικός πίνακας 
στον οποίο ο εν λόγω Διευθυντής έχει συμπεριληφθεί. Σε 
διαφορετική περίπτωση εφαρμόζεται η διάταξη του εδ. β' 
της παρ. 9 του άρθρου 5 της παρούσης. 

3) Οι σημερινοί Δ/ντές και Προϊστάμενοι των σχολικών 
μονάδων των Πειρ. Σχολ. διατηρούν τη θέση τους μέχρι τη 
λήξη της θητείας τους, σύμφωνα με τις διτατάξεις που 
ισχύουν για τους Δ/ντές και Προϊσταμένους των λοιπών 
σχολείων. 

4. Οι Προϊστάμενοι των σχολικών μονάδων (δημοτικών 
και νηπιαγωγείων) επιλέγονται από το Περιφερειακό Υπη¬ 
ρεσιακό Συμβούλιο (ΠΥΣΠΕ) ύστερα από πρόταση του 
Εποπτικού Συμβουλίου και η θητεία τους είναι τριετής. 

Δικαίωμα υποβολής αίτησης έχουν όλοι οι εκπ/κοί που 
υπηρετούν στις σχολικές μονάδες του οικείου Πειραμ. 
Σχολείου. 

Τα στοιχεία που συνεκτιμώνται τόσο από το Εποπτικό 
Συμβούλιο για να διαμορφώσει την πρότασή του όσο και 
από το ΠΥΣΠΕ για να κάνει την επιλογή είναι τα αναφερό- 
μενα στο εδάφιο α της παραγράφου 3 του παρόντος άρ¬ 
θρου. 

5. Οι Διευθυντές και οι Προϊστάμενοι των σχολικών μο¬ 
νάδων ασκούν τις ακόλουθες αρμοδιότητες: 

α) Αυτές που ορίζονται από το Ν. 1566/85 και τις άλλες 
σχετικές διατάξεις για τους Δ/ντές και τους Προϊστάμε¬ 
νους των σχολείων. 

β) Συνεργάζονται με τα μέλη του Εποπτικού Συμβουλίου 
και το Συντονιστή για την οργάνωση των παιδαγωγικών 
ερευνών και πειραμάτων για τη διευκόλυνση της άσκησης 
των φοιτητών. 

γ) Προσαρμόζουν τον προγραμματισμό της άσκησης 
των φοιτητών στο πρόγραμμα του σχολείου σε συνεργα¬ 
σία με τον επόπτη, τους άλλους Δ/ντές και το διδακτικό 
προσωπικό. 

δ) Έχουν την ευθύνη για την καλή λειτουργία της σχολι¬ 
κής μονάδας. 

ε) Συγκαλούν το διδακτικό προσωπικό σε συνεδριάσεις, 
σύμφωνα με τις ισχύουσες διατάξεις. . 

6. Ο Συντονιστής Δ/ντής ασκεί τις ακόλουθες αρμοδιό¬ 
τητες: 

α) Συντονίζει το έργο των Δ/ντών και των Προϊσταμένων 
των σχολικών μονάδων. 

β) Βρίσκεται σε συνεχή επικοινωνία και συνεργασία με 
τον Επόπτη και το Εποπτικό Συμβούλιο. 

γ) Έχει τη γενική ευθύνη για τη λειτουργία του Πειραμ. 
Σχολείου. 

δ) Προεδρεύει των συνεδριάσεων του διδ. προσωπικού 
του Πειρ. Σχολείου. 

ε) Συγκαλεί σε συνεργασία με τον Επόπτη, τους Δ/ντές 
και τους Προϊσταμένους, το διδακτικό προσωπικό του Πει- 
ραμ. Σχολείου για να εξετάσουν θέματα σχετικά με το επι¬ 
στημονικό διδακτικό, παιδαγωγικό και ερευνητικό μέρος 
της λειτουργίας των Πειραμ. Σχολείων. 

Αρθρο 5 

Διδακτικό Προσωπικό 

1. Το Εποπτικό Συμβούλιο των Πειραματικών Σχολείων 
των Παιδαγωγικών Τμημάτων των Α.Ε.Ι. γνωστοποιεί με 
έγγραφό του στη Δ/νση Προσωπικού Α/θμιας Εκπ/σης 
του ΥΠΕΠΘ τις κενές οργανικές θέσεις των Π.Σ. που πρό¬ 
κειται να πληρωθούν από το επόμενο σχολικό έτος. 

Το έγγραφο αυτό αποστέλλεται από το ΥΠΕΠΘ στις Δ/ 
νσεις και τα Γραφεία Α/θμιας Εκπ/σης μέσα στο μήνα 
Οκτώβριο και κοινοποείται αμέσως από τους Προϊσταμέ¬ 
νους σε όλα τα σχολεία της περιφέρειάς τους προκειμέ- 
νου να λάβουν γνώση όλοι οι εκπ/κοί αρμοδιότητάς τους. 

2. Δικαίωμα υποβολής αίτησης για μετάθεση στα Πειρα¬ 
ματικά σχολεία έχουν οι εκπ/κοί της Α/θμιας Εκπ/σης που 
έχουν πενταετή τουλάχιστον υπηρεσία από το διορισμό ή 
τη μετάταξη σε δημόσια σχολεία Πρωτοβάθμιας Εκπ/σης 
και 1 έτος υπηρεσία στην κατεχόμενη οργανική θέση μέ¬ 
χρι 31 Αυγούστου του έτους κατά το οποίο πραγματο¬ 
ποιούνται οι μεταθέσεις. 

3. Οι ενδιαφερόμενοι για μετάθεση στα Πειραματικά 
Σχολεία των Παιδαγωγικών Τμημάτων Δημόσιας Εκπαί¬ 
δευσης υποβάλλουν μέσω της Δ/νσης και του Γ ραφείου 
Π.Ε. που ανήκουν σχετική αίτηση μαζί με τα απαραίτητα 
δικαιολογητικά μέσα στο μήνα Νοέμβριο. Στην αίτηση 
αναγράφονται κατά σειρά προτίμησης τα σχολεία στα 
οποία επιθυμούν να τοποθετηθούν. 

Για τις μεταθέσεις και τοποθετήσεις αυτές λαμβάνονται 
υπόψη οι μεταπτυχιακές σπουδές, η μετεκπαίδευση, η 
επιμόρφωση, η επιστημονική συγκρότηση και γενικότερα 
τα αυξημένα τυπικά και ουσιαστικά προσόντα κατά την 
αξιολογική εκτίμηση του αρμοδίου Κεντρικού Υπηρεσια¬ 
κού Συμβουλίου (ΚΥΣΠΕ). 

4. Ο Σχολικός Σύμβουλος της περιφέρειας που ανήκει 
το σχολείο του υποψηφίου συντάσσει ειδική έκθεση - 
πρόταση που αφορά τη διδακτική του ικανότητα και γενικά 
το εκπαιδευτικό του έργο, την οποία αποστέλλει στο οι¬ 
κείο Περιφερειακό Συμβούλιο. Η έκθεση κοινοποιείται 
στον ενδιαφερόμενο, ο οποίος εντός τριών (3) ημερών 
από την κοινοποίηση μπορεί να εκθέσει γραπτά τις από¬ 
ψεις του για το περιεχόμενο της έκθεσης - πρότασης στο 
οικείο Περιφερειακό Υπηρεσιακό Συμβούλιο. 

5. Το οικείο Περιφερειακό Συμβούλιο, αφού λάβει 
υπόψη του τα προσόντα του υποψηφίου, τα στοιχεία του 
ατομικού του φακέλου και την ειδική έκθεση - πρόταση 
του Σχ. Συμβούλου συντάσσει τη δική του πρόταση. 

6. Όλα τα στοιχεία υποβάλλονται από τον Προϊστάμενο 
της Δ/νσης Π.Ε. στην αρμόδια υπηρεσία του ΥΠΕΠΘ και 
αντίγραφα στο Εποπτικό Συμβούλιο του Πειραματικού το 
οποίο αφορά η αίτηση, μέχρι το τέλος Δεκεμβρίου. 

7. Το Εποπτικό Συμβούλιο μπορεί να κάνει τη δική του 
πρόταση και να την υποβάλει μέχρι 20 Ιανουάριου στην 
αρμόδια υπηρεσία του ΥΠΕΠΘ. 

8. Το αρμόδιο Κεντρικό Υπηρεσιακό Συμβούλιο, στο 
οποίο διαβιβάζονται όλα τα στοιχεία, αποφασίζει για τις 


μεταθέσεις αυτής της κατηγορίας μέχρι τέλος Φεβρουά¬ 
ριου, αφού λάβει υπόψη του τα προσόντα του υποψηφίου 
τα στοιχεία που αφορούν το διδακτικό του έργο (έκθεση 
Σχολικού Συμβούλου, στοιχεία του ατομικού του φακέλ- 
λου κ.λπ.) την πρόταση του Περιφερειακού Υπηρεσιακού 
Συμβουλίου και την πρόταση του Εποπτικού Συμβουλίου 
του οικείου Περιφερειακού (αν υπάρχει). 

9. Μετά τη συμπλήρωση τριετίας από τη μετάθεσή τους 
δικαιούνται να ζητήσουν μετάθεση σε άλλα σχολεία μη 
πειραματικά, συγκρινόμενοι με όλους τους άλλους ενδια¬ 
φερομένους για μετάθεση εκπ/κούς σύμφωνα με τα κρι¬ 
τήρια του άρθρου 16 του Π.Δ. 115/89 ή να επανακριθούν 
από το ΚΥΣΠΕ με τους άλλους ενδιαφερόμενους για την 
ανανέωση της θητείας τους στα Πειραματικά Σχολεία 
σύμφωνα με τις ισχύουσες διατάξεις. 

Όσοι δεν επανακριθούν από το αρμόδιο ΚΥΣΠΕ τίθε¬ 
νται με αίτησή τους στη διάθεση του ΠΥΣΠΕ που ανήκει 
χωροταξικά το Πειραματικό Δημοτικό Σχολείο ή του ΠΥ¬ 
ΣΠΕ απ’ όπου προήλθαν και τοποθετούνται οργανικά κατά 
προτεραιότητα και πριν τις γενικές μεταθέσεις. 

10. Εκπαιδευτικοί που για οποιαδήποτε αιτία δεν αντα- 
ποκρίνονται πλήρως στα αυξημένα εκπαιδευτικά καθήκο¬ 
ντα που απαιτούνται για τα πειραματικά σχολεία, ή επιθυ¬ 
μούν πριν της συμπλήρωση 5/ετίας να μετατεθούν σε μη 
πειραματικά σχολεία, ύστερα από γνωμοδότηση της προ- 
βλεπόμενης από το β’ εδάφιο της παραγράφου 3γ του άρ¬ 
θρου 4 της παρούσας απόφασης Επιτροπής, μπορούν να 
μετατεθούν σε άλλα σχολεία μη πειραματικά συγκρινόμε- 
νοι με όλους τους άλλους ενδιαφερόμενους για μετάθεση 
του άρθρου 16 του Π.Δ. 115/89. 

11. Σε εξαιρετικές περιπτώσεις για την αντιμετώπιση 
υπηρεσιακών αναγκών μπορεί να γίνει πρόσκαιρη κάλυψη 
κενής θέσης με απόσπαση εκπ/κών για ένα μόνο έτος, με 
απόφαση του οικείου Περ. Υπηρ. Συμβουλίου (Π.Υ.- 
Σ.Π.Ε.), ύστερα από αίτηση του ενδιαφερόμενου και γνω¬ 
μοδότηση του Εποπτικού Συμβουλίου. 

12. Κατά την πρώτη εφαρμογή της υπουργικής απόφα¬ 
σης όλες οι θέσεις θεωρούνται κενές και οι υπηρετούντες 
με οργανική θέση εκπ/κοί, τίθενται στη διάθεση της Δ/ 
νσης Π.Ε. και τοποθετούνται οργανικά σε κενές θέσεις με 
αίτησή τους και κατά προτεραιότητα, πριν από τις γενικές 
μεταθέσεις. 

Αρθρο 6 

Μαθητές Πειραματικών Σχολείων 

1. Εισαγωγική τάξη των Πειραματικών Σχολείων είναι η 
Α' τάξη του Δημοτικού Σχολείου. Δικαίωμα αίτησης στην 
Α' τάξη έχουν τα παιδιά που συμπληρώνουν τη νόμιμη ηλι¬ 
κία, ανεξάρτητα από τον τόπο της μόνιμης κατοικίας. 

2. Οι γονείς που επιθυμούν να φοιτήσουν τα παιδιά τους 
στην εισαγωγική τάξη του Πειραματικού Σχολείου υπο¬ 
βάλλουν στο Συντονιστή Δ/ντή των Πειραματικών Σχο¬ 
λείων από 20 μέχρι 31 Μαΐου του προηγούμενου σχολικού 
έτος σχετική αίτηση και πιστοποιητικό Δήμου ή Κοινότη¬ 
τας. 

Ο συντονιστής Διευθυντής των Πειραματικών Σχολείων 
σε περιπτώσεις που αυτός απουσιάζει ή κωλύεται, ο νόμι¬ 
μος αναπληρωτής του, παραλαμβάνει τα απαιτούμενα δι- 
καιολογητικά που αναφέρονται στο προηγούμενο εδάφιο 
και καταχωρίζει αμέσως τα στοιχεία του κάθε υποψηφίου 
σε αριθμημένη κατ’ αύξοντα αριθμό ενιαία για αγόρια και 
κορίτσια ονομαστικής κατάσταση γνωστοποιώντας με επι- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


927 


κυρωμένο σχετικό σημείωμα στον ενδιαφερόμενό γονέα 
τον αύξοντα αριθμό που φέρει ο υποψήφιος στην ονομα¬ 
στική κατάσταση στην οποία καταχωρήθηκαν τα στοιχεία 
του. 

3. Μετά τη λήξη της προβλεπόμενης προθεσμίας για 
υποβολή αιτήσεων, αν ο συνολικός αριθμός των υποψη¬ 
φίων είναι ίσος ή μικρότερος από τον αριθμό θέσεων, που 
κατά περίπτωση το Εποπτικό Συμβούλιο, οι Διευθυντές 
και Προϊστάμενοι των Πειραματικών Σχολείων αποφασί¬ 
ζουν την εισαγωγή όλων ανεξαίρετα των υποψηφίων. 

Αν αντίθετα, ο συνολικός αριθμός των υποψηφίων είναι 
μεγαλύτερος από τον αριθμό θέσεων, επιλέγονται με κλή¬ 
ρωση όσοι, μαθητές απαιτούνται για την πλήρωση όλων 
των κενών θέσεων. 

4. Η κλήρωση διεξάγεται στο διάστημα από 1 μέχρι και 5 
Ιουνίου μέσα στο χώρο του σχολείου, παρουσία των ενδια¬ 
φερομένων γονέων, των Δ/ντών και Προϊσταμένων, των 
Πειραματικών σχολείων. Ο Συντονιστής Δ/ντής καθορίζει 
τουλάχιστον τρεις ημέρες πριν από τη διεξαγωγή ,της κλή¬ 
ρωσης, τον ακριβή χώρο και χρόνο που θα γίνει η διαδικα¬ 
σία επιλογής. 

Πριν από την κλήρωση ορίζεται από τους ενδιαφερόμε- 
νους γονείς που παρευρίσκονται, τριμελής επιτροπή γο¬ 
νέων, η οποία έχει την ευθύνη της διεξαγωγής της κλήρω¬ 
σής και της σύνταξης ειδικού σχετικού πρακτικού. Αμέ¬ 
σως το Εποπτικό Συμβούλιο των Πειραματικών Σχολείων 
επικυρώνει το αποτέλεσμα και γνωστοποιεί με σχετικό έγ¬ 
γραφο πίνακα τα ονόματα των παιδιών που θα φοιτήσουν 
στην εισαγωγική τάξη των Πειραματικών σχολείων κατά το 
επόμενο σχολικό έτος. 

5. Οι δίδυμοι αδελφοί αυτών που κληρώθηκαν για φοί¬ 
τηση στην εισαγωγική τάξη των Πειραματικών σχολείων 
μπορούν, αν επιθυμούν να συμφοιτήσουν, να εγγραφούν 
στην ίδια τάξη του Πειραματικού σχολείου «καθ’ υπέρ¬ 
βαση» του καθορισμένου ανωτάτου κατά τμήμα τάξης 
αριθμού. 

6. Καθ’ υπέρβαση εγγράφονται και τα τέκνα των εκπαι¬ 
δευτικών που υπηρετούν στα ίδια Πειραματικά Σχολεία. 

7. Οι κενές θέσεις των λοιπών τάξεων που δημιουργού- 
νται με την έναρξη ή κατά τη διάρκεια του διδακτικού 
έτους καλύπτονται με πλήρωση εφόσον οι ενδιαφερόμε¬ 
νοι είναι περισσότεροι από τον αριθμό των κενών θέσεων, 
και ύστερα από σχετική προκήρυξη που αναρτάται στον 
πίνακα ανακοινώσεων του Πειραματικού Σχολείου το αρ¬ 
γότερο μέχρι τέλους Ιουνίου. Η κλήρωση διενεργείται στο 
διάστημά από 1 μέχρι 10 Σεπτεμβρίου με τη διαδικασία 
που καθορίζεται στην προηγούμενη παράγραφο. 

8. Οι μαθητές της Α' τάξης των οποίων αδέρφια φοιτούν 
στο Πειρ. Σχολείο εγγράφονται χωρίς κλήρωση, όταν ο 
αριθμός τους δεν υπερβαίνει το 10% του συνολικού αριθ¬ 
μού που προβλέπεται για την Α' τάξη. Σε διαφορετική πε¬ 
ρίπτωση γίνεται κλήρωση μεταξύ των υποψηφίων για τη 
συμπλήρωση του παραπάνω ποσοστού. 

9. Κάθε τάξη αποτελείται από 25 το πολύ μαθητές. Ο 
αριθμός των μαθητών κατά τάξη στις ολιγοθέσιες σχολι¬ 
κές μονάδες των Πειραμ. Σχολείων, όπου ο συνολικός 
αριθμός κατά τμήμα συνδιδασκαλίας δεν υπερβαίνει τους 
25 μαθητές, ορίζεται από το Εποπτικό Συμβούλιο, μετά 
από συνεργασία με τους Δ/ντές και τους'Προϊσταμένους 
των μονάδων. 

10. Ο αριθμός των νηπίων, για την εγγραφή των οποίων 
ακολουθείται ανάλογη διαδικασία μ’ αυτή των Δημ. Σχο¬ 


λείων, δεν υπερβαίνει τα 25 κατά τμήμα. Η αναλογία νη¬ 
πίων και προνηπίων για τη συμπλήρωση του αριθμού 25, 
ορίζεται από το Εποπτικό Συμβούλιο μετά από συνεργασία 
με τους Προϊσταμένους των Νηπιαγωγείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1995 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. ΥΠΠΟ/ΔΙΟΙΚ/Β/5678 (2) 

Συμπλήρωση απόφασης διορισμού μελών του Δ.Σ. της 

Ορχήστρας των Χρωμάτων και ορισμός μελών της εξε¬ 
λεγκτικής Επιτροπής αυτής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 10 του άρθρου 7 του Ν. 2273/ 
94 (ΦΕΚ 233/Α/27.12.94) «Εθνικό θέατρο, Κρατικό θέ¬ 
ατρο Βορείου Ελλάδος και άλλες διατάξεις». 

2. Την αριθ. 339/3.1.95 (ΦΕΚ 14/Β/16.1.95) απόφασή 
μας «Διορισμός μελών του Δ.Σ. της Ορχήστρας Χρωμά¬ 
των». 

3. Το αριθ. 55/11.1.95 έγγραφο του Σώματος Ορκωτών 
Ελεγκτών, αποφασίζουμε: 

Συμπληρώνουμε την αριθ. 339/3.1.95 (ΦΕΚ 14/Β/ 
16.1.95) απόφασή μας, με την οποία διορίστηκαν τα μέλη 
του Διοικητικού Συμβουλίου της Ορχήστρας των Χρωμά¬ 
των και ορίζουμε με θητεία ίση με αυτή των μελών του Δ.Σ. 
ως μέλη της εξελεγκτικής Επιτροπής της ανωτέρω Ορχή¬ 
στρας, τους κατωτέρω, ως εξής: 

1) Παναγιώτη Μαρκόπουλο, Ορκωτό Ελεγκτή, ως Πρόε¬ 
δρο, με αναπληρωτή το Σωτήριο Δανούση, Ορκωτό Ελε¬ 
γκτή. 

2) Γεώργιο Σκεπαθιανό, Προϊστάμενο του Γ’ Τμήματος 
της Δ/νσης Οικονομικών Υποθέσεων του ΥΠΠΟ, αναπλη- 
ρούμενο από τη Ζαχαρούλα Λέκκα, υπάλληλο της ίδιας Δ/ 
νσης. 

3) Σπύρο Καρύδη, μόνιμο υπάλληλο της Δ/νσης Οικονο¬ 
μικών Υποθέσεων του ΥΠΠΟ, αναπληρούμενο από την Ει¬ 
ρήνη Μπρότση, υπάλληλο της ίδιας Δ/νσης. 

Η ανωτέρω Επιτροπή θα ενεργεί τον έλεγχο της οικονο¬ 
μικής διαχείρισης της Ορχήστρας των Χρωμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

-♦- 

Αριθ. ΥΠΠΟ/ΔΙΟΙΚ/Β/5679 (3) 

Συμπλήρωση απόφασης διορισμού μελών του Δ.Σ. της 

Κρατικής Ορχήστρας Ελληνικής Μουσικής και ορισμός 

μελών Εξελεγκτικής Επιτροπής αυτής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 10 του άρθρου 6 του Ν. 
2273/94 (ΦΕΚ 233/Α/27.12.94) «Εθνικό θέατρο, Κρα¬ 
τικό θέατρο Βορείου Ελλάδος και άλλες διατάξεις». 

2. Την αριθ. 505/3.1.95 (ΦΕΚ14/Β/16.1.95) απόφασή 
μας «Διορισμός μελών του Δ.Σ. της Κρατική Ελληνικής 
Μουσικής». 

3. Το αριθ. 55/11.1.95 έγγραφο του Σώματος Ορκωτών 
Ελεγκτών, αποφασίζουμε: 

Συμπληρώνουμε την αριθ. 505/3.1.95 (ΦΕΚ 14/Β/ 
16.1.95) απόφασή μας, με την οποία διορίστηκαν τα μέλη 
του Διοικητικού Συμβουλίου της Κρατικής Ορχήστρας Ελ¬ 
ληνικής Μουσικής, και ορίζουμε, με θητεία ίση με αυτή 
των μελών του Δ.Σ., ως μέλη της Εξελεγκτικής Επιτροπής 
της ανωτέρω Ορχήστρας, τους κατωτέρω, ως εξής: 

1) Παναγιώτη Μαρκόπουλο, Ορκωτό Ελεγκτή, ως Πρόε¬ 
δρο, με αναπληρωτή το Σωτήριο Δανούση, Ορκωτό Ελε¬ 
γκτή. 

2) Αικατερίνη Παναγοπούλου, Προϊσταμένη της Δ/νσης 
Οικονομικών Υποθέσεων του ΥΠΠΟ, αναπληρούμενη από 
την υπάλληλο της ίδιας Δ/νσης Βασιλική Βλάχου. 

3) Κων/νο Γεωργόπουλο, Προϊστάμενο του Α' Τμήμα¬ 
τος της Δ/νσης Οικονομικών Υποθέσεων του ΥΠΠΟ, ανα- 
πληρούμενο από τον υπάλληλο της ίδιας Δ/νσης, Χαράλα¬ 
μπο Παναγίδη. 

Η ανωτέρω Επιτροπή θα ενεργεί τον έλεγχο της οικονο¬ 
μικής διαχείρισης της Ορχήστρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 
-4- 

Αριθ. ΥΠΠΟ/ΔΙΟΙΚ/Β/5677 (4) 

Συμπλήρωση απόφασης ορισμού μελών του Δ.Σ. του 

Ε.Κ.Β. και ορισμός μελών εξελεγκτικής επιτροπής αυ¬ 
τού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 9 του Ν. 2273/94 (ΦΕΚ 
233/Α/27.12.94) «Εθνικό θέατρο, Κρατικό θέατρο Βο¬ 
ρείου Ελλάδος και άλλες διατάξεις». 

2. Το αριθ. 55/11.1.95 έγγραφο του Σώματος Ορκωτών 
Ελεγκτών. 

| 3. Την αριθ. 4467/30.1.95 απόφασή μας «διορισμός 

% μελών Διοικητικού Συμβουλίου του Εθνικού Κέντρου Βι- 
βλίου», αποφασίζουμε: 

* 1. Συμπληρώνουμε την αριθ. 4467/30.1.95 απόφασή 

μας, με την οποία διορίστηκαν τα μέλη του Διοικητικού 
Συμβουλίου του Εθνικού Κέντρου Βιβλίου (Ν.Π.Ι.Δ. επο¬ 
πτευόμενο από το ΥΠΠΟ) και ορίζουμε ως μέλη της εξε¬ 
λεγκτικής επιτροπής του ανωτέρω Νομικού Προσώπου, με 
θητεία ίση με αυτή των μελών του Δ.Σ., τους κατωτέρω, 
ως εξής: 

α) Παναγιώτη Μαρκόπουλο, Ορκωτό Ελεγκτή, ως Πρόε¬ 
δρο, με αναπληρωτή το Σωτήριο Δανούση, Ορκωτό Ελε¬ 
γκτή. 

β) Χρήστο Φλωράτο, Οικονομολόγο, Επίτιμο Δ/ντή του 
Γ.Λ.Κ., με αναπληρωτή το Σταύρο Λιδόπουλο, Προϊστά¬ 
μενο Τμήματος στο Γ.Λ.Κ. 

γ) Μαρία Προβιδάκη, μόνιμη υπάλληλο της Δ/νσης 
Γραμμάτων του ΥΠΠΟ, με αναπληρωτή το Χαράλαμπο Πα- 
ναγίδη, μόνιμο υπάλληλο της Δ/νσης Οικονομικών Υποθέ¬ 
σεων του ΥΠΠΟ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟ ΥΤΣΙΚΟΣ 
-♦- 

Αριθ. ΥΠΠΟ/ΔΙΟΙΚ/Β/6042 (5) 

Σύσταση Πενταμελούς Γνωμοδοτικής Επιτροπής Χορού. 

Ο ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Το άρθρο 30 παρ. 6 του Ν. 2190/94 «Σύσταση ανε¬ 
ξάρτητης αρχής για επιλογή προσωπικού και ρύθμιση θε¬ 
μάτων διοίκησης». 

2. Το αριθμ. 177/9.12.94 ΦΕΑ της Διεύθυνσης Καλών 
Τεχνών (Τμήμα θεάτρου - Χορού). 

3. Το άρθρο 27 του Ν. 2081/92 και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Συνιστούμε «Γνωμοδοτική Επιτροπή Χορού», έργο της 
οποίας είναι η γνωμοδότηση: 

α) Για τη διατύπωση της Εθνικής Πολιτικής στον τομέα 
του Χορού, στο πλαίσιο της οποίας θα εντάσσεται η 
άμεση, μεσοπρόθεσμη και μακροπρόθεσμη επί μέρους 
πολιτική. 

β) Γ ία τις επιχορήγησεις συγκροτημάτων χορού, την ελ¬ 
ληνική παρουσία στο εξωτερικό και την πραγματοποίηση 
εκδηλώσεων στο εσωτερικό. 

γ) Γ ια κάθε θέμα συναφές με το χορό που παραπέμπε- 
ται σ’ αυτήν από τα αρμόδια όργανα του Υπουργείου Πολι¬ 
τισμού. 

Η Επιτροπή αυτή αποτελείται από πέντε (5) πρόσωπα 
ειδικά σε θέματα χορού διοριζόμενα με διετή θητεία, με 
απόφαση του Υπουργού Πολιτισμού, στην οποία ορίζεται 
ο Πρόεδρος και ο Αντιπρόεδρος και ο τακτικός και ο ανα¬ 
πληρωματικός Γραμματέας αυτής. 

Χρέη εισηγητή, χωρίς ψήφο ασκεί ο Προϊστάμενος της 
Διεύθυνσης Καλών Τεχνών, αναπληρούμενος από τον 
Προϊστάμενο του Τμήματος θεάτρου και Χορού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 25 Ιανουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣΙΚΟΣ 

-4- 

Αριθ. 2674 (6) 

Έγκριση ημερών εκτός έδρας υπαλλήλων του Πολιτικού 
Γ ραφείου του Υφυπουργού Πολιτισμού, του Γ ραφείου 
του Γ ενικού Γ ραμματέα Αθλητισμού κ.λπ., για τους μή¬ 
νες Ιανουάριο - Ιούνιο 1995. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β. Του Ν.Δ. 65/73 (άρθρο 15, 16) «Περί δαπανών κινή- 

σεως των τακτικών πολιτικών δημοσίων υπαλλήλων». 

γ. Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 

δ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την απόφαση 1700/76 (ΦΕΚ 271/Β/76) του Υπουρ¬ 
γού Προεδρίας Κυβερνήσεως «Περί καθορισμού του αριθ¬ 
μού των επιτρεπομένων ημερών παραμονής εκτός έδρας 
των πολιτικών δημοσίων υπαλλήλων κινουμένων για εκτέ¬ 
λεση υπηρεσίας, όπως τροποποιήθηκε μεταγενέστερα». 

3. Την κοινή υπουργική απόφαση ΔΙΟΔ/Φ.60/Α/4061/ 
20.3.84 (ΦΕΚ 155/Β/84) «Μεταφορά αρμοδιοτήτων του 
Υπουργού Προεδρίας της Κυβέρνησης στα άλλα Υπουρ¬ 
γεία». 

4. Την αρ. 54567/93 (ΦΕΚ 830/Β/93) κοινή απόφαση 
των Πρωθυπουργών και Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Γεώργιο 
Λιάνη». 

5. Τις υπηρεσιακές ανάγκες της Γενικής Γραμματείας 
Αθλητισμού, αποφασίζουμε: 

Καθορίζεται το ανώτερο όριο του αριθμού των ημερών 
μέχρι του οποίου επιτρέπεται να μετακινούνται εκτός 
έδρας, κατά μήνα, για εκτέλεση υπηρεσίας οι μόνιμοι 
τρεις (3) υπάλληλοι που υπηρετούν στο Πολιτικό Γ ραφείο 
του Υφυπουργού Πολιτισμού και τρεις (3) υπάλληλοι απο- 
σπασμένοι στο Γ ραφείο του Γ ενικού Γ ραμματέα Αθλητι¬ 
σμού και οι υπάλληλοι της Γ ενικής Γ ραμματείας Αθλητι¬ 
σμού του Υπουργείου Πολιτισμού ως ακολούθως: 

1. Για τους τρεις (3) υπαλλήλους που υπηρετούν στο 
Πολιτικό Γραφείο του Υφυπουργού Πολιτισμού και για 
τους μήνες Ιανουάριο μέχρι και Ιούνιο 1995, δώδεκα (12) 
ημέρες κατά μήνα, με δυνατότητα πραγματοποίησης με¬ 
τακίνησης με μερικό ή ολικό αθροιστικό υπολογισμό των 
ημερών αυτών ανά τρίμηνο (3 χ 12 = 36 ημέρες). 

2. Για τους τρεις (3) υπαλλήλους του Γ ραφείου του Γ ενι¬ 
κού Γ ραμματέα Αθλητισμού για τον καθένα για τους μήνες 
Ιανουάριο μέχρι και Ιούνιο 1995, ημέρες πέντε (5) κατά 
μήνα. 

3. Για το Δ/ντή Αγωνιστικού Αθλητισμού για τους μήνες 
Ιανουάριο μέχρι και Ιούνιο 1995, δέκα (10) ημέρες κατά 
μήνα. 

4. Τεχνικοί υπάλληλοι της Γ ενικής Γ ραμματείας Αθλητι¬ 
σμού για τους μήνες Ιανουάριο μέχρι και Ιούνιο 1995, δέκα 
(10) ημέρες κατά μήνα με δυνατότητα πραγματοποίησης 
μετακίνησης με μερικό ή ολικό αθροιστικό υπολογισμό 
των ημερών αυτών ανά τρίμηνο (3 χ 10 = 30 ημέρες). 

5. Λοιποί υπάλληλοι της Γ ενικής Γ ραμματείας Αθλητι¬ 
σμού για τους μήνες Ιανουάριο μέχρι και Ιούνιο 1995, 
τρεις (3) ημέρες κατά μήνα. 

Υπέρβαση των παραπάνω καθοριζομένων ορίων για 
όλους τους υπαλλήλους όλων των κλάδων, για οποιοδή- 
ποτε λόγο, θα έχει σαν αποτέλεσμα τον καταλογισμό της 
σχετικής δαπάνης σε βάρος εκείνου που θα διατάξει τη 
μετακίνηση. 

Στις περιπτώσεις που μετακινούνται υπάλληλοι εκτός 
έδρας για εμφάνισή τους ενώπιον δικαστηρίων ή ανακριτι- 
κών αρχών για υπόθεση που σχετίζεται με την Υπηρεσία 
τους, οι ημέρες εκτός έδρας για το σκοπό αυτό, δεν υπο¬ 
λογίζονται στα οριζόμενα με την απόφαση αυτή ανώτατα 
όρια. 

Από τις διατάξεις της παρούσας απόφασης δεν προκα- 
λείται επιπλέον δαπάνη από την εγγεγραμμένη στον τα¬ 


κτικό προϋπολογισμό έτους 1995, πίστωση ύφους δεκα¬ 
τεσσάρων εκατομμυρίων (14.000.000) δραχμών (ΚΑΕ 
0711). 

Η απόφαση αυτή να δημοσιευθε! στην Εφημερίδα της 
Κυβερνήσεως και ισχύει από Ιανουάριο 1995. 

Αθήνα, 1 Φεβρουάριου 1995 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 

-4- 

Αριθ. 4313.1/09/95 (7) 

Σύσταση προσωποπαγών θέσεων στο Λιμενικό Ταμείο Ν. 
Μαγνησίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 4 του άρθρου 25 του Ν. 2190/ 
94. 

2. Την αριθ. ΔΙΠΙΔΔ/Α2/7497/15.3.94 εγκύκλιο 
Υπουργείου Προεδρίας της Κυβέρνησης με θέμα «Επανα- 
πρόσληψη απολυθέντων (άρθρο 25 του Ν. 2190/94)». 

3. Την αριθ. 4313.1/10/94/14.10.1994 κοινή από¬ 
φαση των Υπουργών Προεδρίας της Κυβέρνησης, Οικο¬ 
νομικών και Εμπορικής Ναυτιλίας «Καθορισμός κατά κα¬ 
τηγορία και κλάδο του αριθμού των επαναπροσλαμβανο- 
μένων στο Λιμενικό Ταμείο Ν. Μαγνησίας σύμφωνα με τις 
διατάξεις του άρθρου 25 του Ν. 2190/94». 

4. Την αριθ. 4313.1/16/94/10.11.1994 κοινή από¬ 
φαση των Υπουργών Οικονομικών και Εμπορικής Ναυτι¬ 
λίας «Καθορισμός του αριθμού των επαναπροσλαμβανο- 
μένων στο Λιμενικό Ταμείο Ν. Μαγνησίας σύμφωνα με τις 
διατάξεις του άρθρου 25 του Ν. 2190/94 κατά το Β' εξά¬ 
μηνο 1994». 

5. Την αριθ. 185/94 πράξη της Λιμενικής Επιτροπής Ν. 
Μαγνησίας που εγκρίθηκε με την αριθ. 26132/ 
19.12.1994 απόφαση του Νομάρχη Μαγνησίας. 

6. Τις διατάξεις του άρθρου 29Α του Ν. 1558/85, το 
οποίο προστέθηκε με το άρθρο 27 του Ν. 2081/92 (ΦΕΚ 
154Α/92) και το γεγονός ότι από τις διατάξεις της παρού- 
σης προκαλείται δαπάνη σε βάρος του προϋπολογισμού 
του Λ.Τ. Ν. Μαγνησίας το ύψος της οποίας δεν μπορεί να 
προσδιοριστεί, αποφασίζουμε: 

1. Τη σύσταση στο Λιμενικό Ταμείο Ν. Μαγνησίας οκτώ 
(8) προσωποπαγών θέσεων σε υφιστάμενους Κλάδους ως 
εξής: 

α. Κλάδος ΔΕ Τεχνικός - Μηχανοτεχνητών, θέσεις δύο 

( 2 ). 

β. Κλάδος ΔΕ Τεχνικός - Ηλεκτροτεχνιτών, θέσεις τρεις 
(3)· 

γ. Κλάδος ΥΕ Εργατών (ΣΙΛΟ - Καθαριότητας), θέσεις 
τρεις (3). 

2. Οι παραπάνω θέσεις καταργούνται όταν για οποιον- 
δήποτε λόγο κενωθούν. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 3 Φεβρουάριου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

Αριθ. 4313.1/11/95 (8) 

Σύσταση μιας (1) προσωποπαγούς θέσης στο Λιμενικό Τα¬ 
μείο Δωδεκανήσου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 4 του άρθρου 25 του Ν. 2190/ 
94. 

2. Την αριθ. ΔΙΠΙΔΔ/Α2/7497/15.3.94 εγκύκλιο 
Υπουργείου Προεδρίας της Κυβέρνησης με θέμα «Επανα- 
πρόσληψη απολυθέντων (άρθρο 25 του Ν. 2190/94)». 

3. Την αριθ. 4313.1/08/94/14.10.1994 κοινή από¬ 
φαση των Υπουργών Προεδρίας της Κυβέρνησης, Οικο¬ 
νομικών και Εμπορικής Ναυτιλίας «Καθορισμός κατά κα¬ 
τηγορία και κλάδο του αριθμού των επαναπροσλαμβανο- 
μένων στο Λιμενικό Ταμείο Δωδεκανήσου σύμφωνα με τις 
διατάξεις του άρθρου 25 του Ν. 2190/94». 

4. Την αριθ. 4313.1/17/94/10.11.1994 κοινή από¬ 
φαση των Υπουργών Οικονομικών και Εμπορικής Ναυτι¬ 
λίας «Καθορισμός του αριθμού των επαναπροσλαμβανο- 
μένων στο Λιμενικό Ταμείο Δωδεκανήσου σύμφωνα με τις 
διατάξεις του άρθρου 25 του Ν. 2190/94 κατά το Β' εξά¬ 
μηνο 1994». 


5. Την αριθ. ΤΔΟ/Θ1/4093/95/2.1.1995 Πράξη του 
Προέδρου του Λιμενικού Ταμείου Δωδεκανήσου. 

6. Τις διατάξεις του άρθρου 29Α του Ν. 1558/85, το 
οποίο προστέθηκε με το άρθρο 27 του Ν. 2081/92 (ΦΕΚ 
154Α/92) και το γεγονός ότι από τις διατάξεις της παρού- 
σης προκαλείται δαπάνη σε βάρος του προϋπολογισμού 
του Λ.Τ. Δωδεκανήσου το ύψος της οποίας για το έτος 
1995, ανέρχεται σε 2.602.896 δρχ., αποφασίζουμε: 

1. Τη σύσταση στο Λιμενικό Ταμείο Δωδεκανήσου μιας 
(1) προσωποπαγούς θέσης σε υφιστάμενου Κλάδο ως 

εξής: 

Κλάδος ΤΕ Τεχνολογικών Εφαρμογών - ειδικότητας 
Πολιτικών Έργων Υποδομής (Συγκοινωνιακών - Υδραυλι¬ 
κών Έργων), θέση μία (1). 

2. Η παραπάνω θέση καταργείται όταν για οποιονδή- 
ποτε λόγο κενωθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

■» 

Πειραιάς, 3 Φεβρουάριου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




